Anexă la HCL nr. 153/2023

**ACT ADIȚIONAL NR. 1**

**de modificare și completare a Statutului Organizației de Management al Destinației Bucovina, înscrisă în Registrul asociațiilor și fundațiilor aflat la grefa Judecătoriei Suceava sub nr. 31/27.06.2023**

Adunarea Generală a Organizației de Management al Destinației Bucovina, întrunită în data de ………., a hotărât modificarea și completarea Statutului asociației, după cum urmează:

1. La articolul 33 alin.(7), litera f) se completează și va avea următorul cuprins:

**f)** aprobă politica de personal a organizației, organigrama și statul de funcții al aparatului tehnic –operațional.

1. La articolul 33 alin (7), după litera l) se introduce o nouă literă, litera m), cu următorul cuprins:

**m)** aprobă metodologia și organizează concursul pentru ocuparea posturilor existente în statul de funcții al organizației.

1. Art. 38 alin. (3) și alin. (4) se abrogă.
2. Art. 39 alin. (2) lit. b) se abrogă.

Prezentul act adițional la Statutul Organizației de Management al Destinației Bucovina este semnat de Președintele organizației în nume propriu, dar și pe seama fiecărui membru asociat, în baza mandatului special acordat de fiecare membru.

Pentru desfășurarea procedurilor de înregistrare a prezentelor modificări și completări, se împuternicește doamna Miron Lăcrămioara, consilier juridic la Compartimentul avizare legalitate și secretariat din cadrul Direcției administrație publică locală a Consiliului Județean Suceava, să îndeplinească procedurile prevăzute de lege pentru autentificare și înregistrarea modificărilor și completărilor Statutului Organizației de Management al Destinației Bucovina la Judecătoria Suceava și în Registrul Asociațiilor și Fundațiilor.

Prezentul act adițional a fost redactat și semnat în ………. exemplare originale, astăzi, ………….2023

**PREȘEDINTE,**

**Gheorghe FLUTUR**

Întocmit,

Axânti Coca Mihaela

**PREȘEDINTE DE ȘEDINȚĂ, SECRETAR GENRAL AL MUNICIPIULUI,**